Ақиқатпен астарланған әжуа
"Ақиқатпен астарланған әжуа" | "https://abai.kz/post/100629"
TITLE: Ақиқатпен астарланған әжуа
URL: https://abai.kz/post/100629
META: "Ақиқатпен астарланған әжуа" | "https://abai.kz/post/100629"
DATE: 12.11.2019
AUTHOR(s): Ғаббас Қабышұлы
TOTAL WORDS: 136
TEXT: Орта Азиядағы əлемге əйгілі бір елдің, білдей бір ішкі істер министрі таныс хирургына барып, былай депті: – Біз «Саясаткер өзін-өзі үш рет атып өлтірді» деп мəлімдеме жасадық, енді сен бізді қолдап, «как хирург растаймын, дұрыс» деп мəлімдеме жаса! – Ойпыр-ай, ə?! Ол өзін-өзі қалай-қалай атқан? – Екі рет – кеудесіне, бір рет – басына. – Ойпыр-ай, ə?! Кеудесіне бір рет атты, шыбын шаққан құрлы болмады. Кеудесіне екінші рет атты, ит қапқан құрлы ауырсынбады. Содан соң намыскер жігіт қатты ашуланды да, үшінші оқты маңдайына сарт еткізді, ə?! – О, дəл солай! – Сен жанында көріп тұрдың… – Жо-жоқ! Жоқ! Жоқ! Жо-жоқ! – Көрмесең, неге өйіттің?! – Енді қайтем? – Əне, скальпель, барып ал да, үш саусағыңды бір-бірлеп үш рет тіліп көр. – Ты что, это невозможно! Ты что, дурак?! – деп министр шыға жөнеліпті. Ғаббас Қабышұлы Abai.kz
